বিসিএস উইমেন নেটওয়ার্কের সদস্য ও অর্থনৈতিক সম্পর্ক বিভাগের অতিরিক্ত সচিব ফরিদা নাসরিন সাংবাদিকদের বলেন, ‘নারী কর্মকর্তারা যে হারে সিভিল সার্ভিসের যোগদান করছেন সে হারে পুরুষের তুলনায় নীতি-নির্ধারণী পর্যায়ে পদোন্নতি পাচ্ছেন না। সচিব পদে পদোন্নতির ক্ষেত্র্রে ১০ শতাংশেরও কম নারী নিয়োজিত আছে। সিভিল সার্ভিসে যে সংখ্যায় নারীরা কর্মরত আছেন সে সংখ্যার হারে সর্বোচ্চ পর্যায়ে অর্থাৎ যুগ্ম সচিব থেকে সচিব পদ পর্যন্ত অন্তত ২০ শতাংশ পদ নারী কর্মকর্তাদের মাধ্যমে পূরণের প্রাপ্যতা ইতোমধ্যে অর্জিত হয়েছে। পদায়নের এ অসমতা ভবিষ্যতে নারীর ক্ষমতায়ন সিদ্ধান্ত প্রদান স্তরে নারী পুরুষের অসমতা এসডিজি (টেকসই উন্নয়ন লক্ষ্যমাত্রা) অর্জন উল্লেখযোগ্য হারে পিছিয়ে যাবে।’